# Den Europæiske Unions C 84A/4. m

| | ISSN 1977-0871 |
| --- | --- |
| Den Europæiske Unions
  Tidende | C 84A |
| | |
| Dansk udgave | Meddelelser og oplysninger | 59. årgang4. marts 2016 |

ISSN 1977-0871

Den Europæiske Unions

Tidende

C 84A

Dansk udgave

Meddelelser og oplysninger

59. årgang4. marts 2016

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2016/C 084A/01 | GD for Økonomiske og Finansielle Anliggender — Offentliggørelse af en ledig stilling som vicegeneraldirektør (AD 15) Bruxelles — (Personalevedtægtens artikel 29, stk. 2) — COM/2016/10364 | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2016/C 084A/01

GD for Økonomiske og Finansielle Anliggender — Offentliggørelse af en ledig stilling som vicegeneraldirektør (AD 15) Bruxelles — (Personalevedtægtens artikel 29, stk. 2) — COM/2016/10364

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 4.3.2016 | DA | Den Europæiske Unions Tidende | CA 84/1 |
| --- | --- | --- | --- |

4.3.2016

DA

Den Europæiske Unions Tidende

CA 84/1

---

GD for Økonomiske og Finansielle Anliggender

Offentliggørelse af en ledig stilling som vicegeneraldirektør (AD 15) Bruxelles

(Personalevedtægtens artikel 29, stk. 2)

COM/2016/10364

(2016/C 084 A/01)

Hvem er vi?

Generaldirektoratet for Økonomiske og Finansielle Anliggender (GD ECFIN) har til opgave at bidrage til at øge den økonomiske velfærd for borgere i og uden for Den Europæiske Union (EU) ved at fremme konkurrencedygtige og beskæftigelsesstimulerende økonomier. I den henseende bidrager generaldirektoratet til at udvikle politikker, der tager sigte på intelligent, bæredygtig og inklusiv økonomisk vækst, og som samtidig bevarer den makroøkonomiske og finansielle stabilitet, ved at gennemføre de nødvendige strukturreformer, opnå og opretholde sunde offentlige finanser og et passende policy mix og fremme investeringer i produktiv og menneskelig kapital. Processer, der tager sigte på en stærkere og mere retfærdig Økonomisk og Monetær Union (ØMU) og en fuldførelse af ØMU'ens opbygning, er centrale i disse bestræbelser.

Den 13. januar 2016 vedtog Kommissionen en ny organisationsplan for GD ECFIN, som trådte i kraft den 1. marts 2016. Dette stillingsopslag tager højde for de ændringer, der blev indført på denne dato.

Hvad kan vi tilbyde?

Vicegeneraldirektøren vil få ansvaret for at koordinere arbejdet vedrørende i) budgetovervågning og makroøkonomisk overvågning i flere medlemsstater, ii) analyse og overvågning af makroøkonomiske ubalancer, iii) strukturreformer i medlemsstaterne og EU-politikker med henblik på at opnå vedvarende vækst og en høj grad af makroøkonomisk stabilitet, iv) finansielle spørgsmål, herunder långivning og lånoptagelse, og v) samordning med Den Europæiske Investeringsbank-Gruppe (EIB-Gruppen), Den Europæiske Bank for Genopbygning og Udvikling (EBRD) og internationale finansielle institutioner.

Vicegeneraldirektøren bliver direkte ansvarlig for Direktorat B »Investering, vækst og strukturreformer«, Direktorat E »Medlemsstaternes økonomier III« og Direktorat L »Finansforvaltning og finansielle transaktioner«, som er ansvarlige for disse spørgsmål. I overensstemmelse med GD ECFIN's styrkede matrixstruktur, som trådte i kraft den 1. marts 2016, vil rapporteringsvejene for de horisontale direktorater B (»Investering, vækst og strukturreformer«) og C (»Finanspolitik og policy mix«) være fælles for de to vicegeneraldirektører i GD ECFIN for at sikre en mere integreret tilgang til overvågningen af både budget- og strukturpolitikker inden for rammerne af det europæiske semester. De to vicegeneraldirektører skal således medvirke til at fremme og koordinere arbejdet på tværs af direktoraterne.

Vicegeneraldirektøren støtter generaldirektøren med forvaltningen og koordineringen af GD ECFIN, navnlig ved at lede og føre tilsyn med arbejdet i de tjenestegrene, der rapporterer direkte til vedkommende. Vicegeneraldirektøren bidrager til at fastsætte og gennemføre GD ECFIN's overordnede politiske strategi. Vicegeneraldirektøren repræsenterer GD ECFIN på møder på højt niveau og afløser generaldirektøren efter behov, herunder i internationale fora.

Vicegeneraldirektøren koordinerer og deltager aktivt i generaldirektoratets tværgående aktiviteter, når der er involveret flere direktorater.

Hvem søger vi?

Ansøgerne skal være dynamiske og have fremragende faglige egenskaber og kunne fremvise:

| — | indgående kendskab til og erfaring med økonomiske spørgsmål |
| --- | --- |

—

indgående kendskab til og erfaring med økonomiske spørgsmål

| — | god forståelse for de centrale politikområder, som direktoraterne forvalter under direkte tilsyn af vicegeneraldirektøren |
| --- | --- |

—

god forståelse for de centrale politikområder, som direktoraterne forvalter under direkte tilsyn af vicegeneraldirektøren

| — | stærke evner inden for ledelse og forvaltning samt solid erfaring med at overvåge og koordinere store team og særdeles gode evner til at opstille prioriteter og træffe beslutninger |
| --- | --- |

—

stærke evner inden for ledelse og forvaltning samt solid erfaring med at overvåge og koordinere store team og særdeles gode evner til at opstille prioriteter og træffe beslutninger

| — | solid repræsentations- og forhandlingserfaring og evne til at repræsentere Europa-Kommissionen effektivt på højeste niveau internt i Kommissionen og i forhold til andre EU-institutioner og internationale institutioner samt medlemsstaterne og andre relevante aktører |
| --- | --- |

—

solid repræsentations- og forhandlingserfaring og evne til at repræsentere Europa-Kommissionen effektivt på højeste niveau internt i Kommissionen og i forhold til andre EU-institutioner og internationale institutioner samt medlemsstaterne og andre relevante aktører

| — | godt kendskab til Kommissionens administrative procedurer |
| --- | --- |

—

godt kendskab til Kommissionens administrative procedurer

| — | særdeles god politisk dømmekraft og høj abstraktionsevne og evne til at udtænke og gennemføre nye overordnede strategiske planer og ideer. |
| --- | --- |

—

særdeles god politisk dømmekraft og høj abstraktionsevne og evne til at udtænke og gennemføre nye overordnede strategiske planer og ideer.

Ansøgerne skal (udvælgelseskriterier)

For at komme i betragtning ved udvælgelsen skal ansøgerne opfylde følgende formelle kriterier ved ansøgningsfristens udløb:

Nationalitet:
  Ansøgerne skal være statsborger i en af Den Europæiske Unions medlemsstater.

Universitetsuddannelse og eksamensbevis:
  Ansøgerne skal:

| i) | enten have en uddannelse på universitetsniveau, der er afsluttet med et eksamensbevis, og som er normeret til mindst 4 år |
| --- | --- |

i)

enten have en uddannelse på universitetsniveau, der er afsluttet med et eksamensbevis, og som er normeret til mindst 4 år

| ii) | eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse). |
| --- | --- |

ii)

eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse).

Erhvervserfaring:
  Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til.

Ledelseserfaring:
  Mindst fem år af denne erhvervserfaring skal være opnået som leder på højt niveau (1) og have direkte tilknytning til det for denne stilling relevante arbejdsområde.

Sprogkundskaber:
  Der kræves et indgående kendskab til et af de officielle sprog i Den Europæiske Union (2) og et tilfredsstillende kendskab til et andet af disse sprog. Udvælgelsespanelerne vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af samtalen kan således finde sted på det andet sprog.

Aldersgrænse:
  Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (3).

Den udvalgte ansøger skal have eller kunne få udstedt et gyldigt sikkerhedsgodkendelsescertifikat (TOP SECRET) fra den nationale sikkerhedsmyndighed.

En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. Bemærk, at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger.

Udnævnelsen til stillingen vil først få virkning, når den udvalgte ansøger har en gyldig sikkerhedsgodkendelse.

Uafhængighed og erklæring om interesser

Ansøgerne skal inden ansættelsen bekræfte, at de er villige til at afgive en erklæring om, at de forpligter sig til at optræde uafhængigt og i almenhedens interesse, og en erklæring om ikke at besidde interesser, der kan påvirke deres uafhængighed.

Udnævnelse og ansættelsesvilkår

Europa-Kommissionen udvælger og udnævner vicegeneraldirektøren i henhold til gældende udvælgelses- og ansættelsesprocedurer (se også Compilation Document on Senior Officials Policy (4)). Som led i udvælgelsesproceduren skal ansøgere, der indkaldes til en samtale med Kommissionens Rådgivende Udvalg for Udnævnelser, inden samtalen deltage i et assessmentcenter under ledelse af eksterne ansættelseskonsulenter.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (5).

Løn- og ansættelsesvilkår fremgår af personalevedtægtens bestemmelser for Den Europæiske Unions tjenestemænd i lønklasse AD 15. Der gøres opmærksom på, at alle nyansatte skal gennemgå en 9-måneders prøvetid i henhold til personalevedtægten.

Vicegeneraldirektøren har tjenestested i Bruxelles.

Lige muligheder

Den Europæiske Union fører en aktiv ligestillingspolitik. Med henvisning til det lave antal af kvinder i ledelsesstillinger opfordrer Kommissionen især kvinder til at søge.

Ansøgningsprocedure

Inden ansøgerne indsender deres ansøgning, opfordres de til nøje at kontrollere, om de opfylder alle ansøgningsbetingelserne (»Ansøgerne skal«), især hvad angår eksamensbevis, erhvervserfaring og sprogfærdigheder. Ansøgere, der ikke opfylder alle disse ansøgningskrav, udelukkes automatisk fra udvælgelsesproceduren.

Ansøgninger indsendes elektronisk ved at gå ind på webstedet

https://ec.europa.eu/dgs/human-resources/seniormanagementvacancies/

og følge anvisningerne for de forskellige trin i proceduren.

Ansøgerne skal have en gyldig e-mailadresse. Den benyttes til at identificere ansøgningen og til al kontakt undervejs i udvælgelsesforløbet. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en motiveret ansøgning online (maks. 8 000 skrifttegn). Af praktiske grunde og for at sikre et så kort forløb som muligt, både af hensyn til ansøgerne og institutionen, skal både CV og motiveret ansøgning være skrevet på engelsk, fransk eller tysk.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. E-mailen indeholder desuden et ansøgningsnummer, som vil være referencenummer i alle spørgsmål vedrørende ansøgningen. Hvis ansøgeren ikke modtager nogen mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens videre forløb online. Ansøgerne modtager svar på ansøgningen direkte fra Europa-Kommissionen.

Ansøgere med et handicap, som forhindrer dem i at søge online, kan indsende deres ansøgning (CV og motiveret ansøgning) på papir med anbefalet post til følgende adresse: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, B — 1049 Bruxelles, Belgien, med tydelig angivelse af referenceteksten: »Vacancy for a Deputy Director General in DG ECFIN (COM/2016/10364)«, og brevet må ikke være poststemplet efter ansøgningsfristen. Al efterfølgende korrespondance mellem ansøgerne og Kommissionen vil foregå pr. post. Handicappede ansøgere skal sammen med ansøgningen indsende en attest fra et anerkendt organ, som bekræfter deres handicap. Hvis ansøgeren mener, at der bør træffes særlige forholdsregler for at lette hans/hendes deltagelse i udvælgelsen, bedes der redegjort herfor på et særskilt ark.

Hvis der ønskes yderligere oplysninger og/eller opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 6. april 2016, kl. 12.00 (middag), Bruxellestid, hvorefter det ikke længere vil være muligt at søge online.

Ansøgerne har selv ansvaret for, at onlineregistreringen sker rettidigt. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske forbindelse afbrydes, inden ansøgningen er afsluttet, hvorpå hele processen skal gentages. Når ansøgningsfristen er udløbet, kan der ikke længere indføres oplysninger. Ansøgninger, som indkommer efter fristens udløb, godtages ikke.

Vigtige oplysninger til ansøgerne

Ansøgerne gøres opmærksom på, at udvælgelseskomiteernes arbejde er fortroligt. Det er forbudt for ansøgere og andre, der optræder på deres vegne, at henvende sig direkte eller indirekte til medlemmerne af disse udvalg.

Beskyttelse af personoplysninger

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (6).

---

(1)  Ansøgerne skal som minimum for de 5 år, hvor erhvervserfaringen som leder på højt niveau er opnået, anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter, 4) antallet af overordnede og underordnede ledelsesniveauer samt antallet af kolleger på samme niveau.

(2)  http://ec.europa.eu/languages/policy/linguistic-diversity/official-languages-eu_da.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:DA:PDF

(4)  http://ec.europa.eu/civil_service/docs/official_policy_en.pdf

(5)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(6)  EFT L 8 af 12.1.2001, s. 1.

---